**Министерство на земеделието и ХРАНИТЕ**

Проект

**Наредба за изменение и допълнение на Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители** (обн., ДВ, бр. 48 от 2018 г.; изм. и доп., бр. 74 от 2019 г., бр. 64 и 108 от 2020 г., бр. 34 и 83 от 2021 г., бр. 35 от 2022 г. и бр. 42, 80 и 96 от 2023 г.)

**§ 1.** Създава се чл. 35:

„Чл. 35. (1) При прилагане на подмярка 19.2 „Прилагане на операции в рамките на стратегии за Водено от общностите местно развитие“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г., след подписване на споразумението промяна в стратегията за ВОМР се допуска само по отношение на финансовите й параметри до 15 на сто от одобрения от ЕЗФРСР бюджет по подмярка 19.2, както и в случаите по чл. 39, т. 1, 2, 4-6 от Наредба № 22 от 2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г. (обн., ДВ, бр. 100 от 2015 г.), наричана по – нататък „Наредба № 22 от 2015 г.“

(2) В случаите по ал. 1, когато промяната в стратегията за ВОМР се допуска по отношение на финансовите й параметри, чл. 39, т. 3 от Наредба № 22 от 2015 г. не се прилага.“

**§ 2.** В § 4, ал. 4 от преходните и заключителни разпоредби думите
„30 септември“ се заменят с „31 декември“.

**Заключителна разпоредба**

**§ 3.** Наредбата влиза в сила от деня на обнародването ѝ в „Държавен вестник“.

**Д-Р ГЕОРГИ ТАХОВ**

*Министър на земеделието и храните*